बांग्लादेश की खराब बल्लेबाजी-भारतीय कप्तान रोहित शर्मा ने टॉस जीतकर पहले गेंदबाजी का फैसला किया. भुवनेश्वर और बुमराह ने शुरू से कसी हुई गेंदबाजी की. भारत का खाता भुवनेश्वर ने खोला, उन्होंने लिट्टन दास (7) को 15 के कुल स्कोर पर पवेलियन भेजा. एक रन बाद बुमराह ने नजमुल हुसैन (7) को भी पवेलियन भेज दिया. इसके बाद जडेजा ने मोर्चा संभाला और शाकिब अल हसन (17), मुश्फीकुर रहीम (21) और मोहम्मद मिथुन (9) को आउट कर बांग्लादेश की कमर तोड़ दी. महमुदुल्लाह (25) को भुवनेश्वर ने पवेलियन भेजा और फिर जडेजा ने मुसादेक हुसैन (12) को अपना शिकार बना बांग्लादेश को सातवां झटका दिया.